Nóg 'n boer in die Vrystaat vermoor | Maroela Media
Johannes Mazibuko (71) is Donderdag vroegoggend op 'n plaas in die Frankfort-distrik vermoor, het konst. Josephine Rani, woordvoerder van die polisie, gesê.
Die polisie en veldwagters het op Mazibuko se liggaam afgekom nadat 'n verdagte met van sy beeste betrap is en hulle hom probeer kontak het. Sy liggaam is in 'n verlate huis naby 'n kraal gevind.
Volgens Rani is Mazibuko deur ses mans aangeval en is sy keel oopgesny. Die verdagte wat met van Mazibuko se beeste betrap is, sal Maandag in die hof verskyn.
Jan van Niekerk, die VF Plus se leier in die Vrystaat, het in reaksie op die moord gesê dit versterk hul standpunt dat die provinsiale regering dringend 'n spesialis landelike-beveiligingseenheid moet vestig.
"Die VF Plus veroordeel enige plaasmoord en geweldsmisdaad. Die gemeenskap is nou 'n boer armer weens 'n sinnelose aanval en die ANC se gebrek aan 'n daadwerklike plan om landelike gemeenskappe te beveilig."
Die aanval volg enkele dae ná die moord op Sakkie en Ina van der Berg in die Dealesville/Boshoff-distrik.
Dit het intussen aan die lig gekom dat Johannes Sekgoro (41), een van die verdagtes in die moord op die Van der Berg-egpaar, enkele maande gelede nog in aanhouding was vir sy beweerde betrokkenheid by 'n ander plaasaanval.
"Die regstelsel slaag dus nie daarin om landelike gebiede veilig te hou nie," het Van Niekerk in reaksie gesê.
Landbou-unies en burgerlike organisasies werk reeds nou saam om veiligheid in landelike gebiede te verbeter. "Dit bly egter die polisie se primêre verantwoordelikheid om alle Vrystaters se veiligheid te verseker.
"Die VF Plus het reeds in 'n brief aan die LUR amptelik aangedui dat hy die nasionale departement van polisie versoek om 'n landelike beveiliging-spesialiseenheid in die provinsie vestig.
"Twee plaasmoorde binne 'n week in die provinsie wys dat die provinsiale regering nie meer 'n keuse het as om dringend die VF Plus se oproep vir so 'n spesialiseenheid te oorweeg nie."
Volgens Van Niekerk ondersteun die VF Plus enige stappe om landelike gebiede te beveilig. "Die regering moet egter ook die politieke oor hê en luister na oplossings wat opposisiepartye bied. Die VF Plus slaan steeds terug teen plaasmoorde. Enige plaasmoord affekteer voedselsekuriteit."
Dankie Mnr die president dat jy dit ten sterkste sal veroordeel, dit sal nogal 'n begin wees om spesifiek die moord op hierdie boer te veroordeel. Doen dan so voort as 'n boer 'n Afrikaanse van het.
Geen wonder die een gesin na die ander verlaat ons skool om te emigreer nie.
Ek wag angstig op n reaksie van die groot menere af! Nog n boer vermoor maak nie saak wit of swart nie. Hulle sit kos op die gemors se tafel! Kom cowboy minister se of doen iets! As jy nie gaan nie gaan die mense self begin planne maak!
Kom ons kyk wat gebeur nou met hierdie plaasmoord. Gaan mnr die Prez dit ook net ignoreer of gaan die regering aanbied om die gesin by te staan met begrafniskoste? Dalk sal mnr Ace wat die groot mnr in die Vrystaat was hulle gaan